Diari Oficial de la Generalitat Valenciana


Sumari del DOGV 3802, del 27-07-2000 (2000/5979)

RESOLUCIÓ de 20 de juny de 2000, del president de la Comissió Territorial d'Urbanisme, per la qual es fa públic l'Acord de 14 de març de 2000, de la Comissió Territorial d'Urbanisme d'Alacant, relativa a la modificació puntual número 23 del Pla General de Sant Joan d'Alacant.
------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3802

Data del DOGV
:   27-07-2000

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2000/5979


Data del document
:   20-06-2000

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Descriptors 

:   * Sant Joan d'Alacant
    * pla d'urbanisme

RESOLUCIÓ de 20 de juny de 2000, del president de la Comissió Territorial d'Urbanisme, per la qual es fa públic l'Acord de 14 de març de 2000, de la Comissió Territorial d'Urbanisme d'Alacant, relativa a la modificació puntual número 23 del Pla General de Sant Joan d'Alacant. [2000/Q5979]
  
Vist l'expedient de referència i d'acord amb els següents antecedents i consideracions:
  
Antecedents de fet
  
1. L'ajuntament, en la sessió plenària de 12 d'abril de 1999, va acordar l'exposició pública de la qual es va informar per mitjà dels anuncis en el Diari Oficial de la Generalitat Valenciana d'11 d'agost de 1999 i en el diari Información de 9 de juliol de 1999. No es van presentar al·legacions i es va aprovar provisionalment el 13 de desembre de 1999.
  
2. El projecte consta de memòria, plànols d'informació i ordenació.
  
3. L'objecte de la modificació proposada consisteix a desplaçar en paral·lel el carrer del Mestre Bonafonte. Es justifica la variació en les alineacions de les edificacions que hi ha, moltes d'aquestes de recent construcció.
  
La solució proposada trenca la continuïtat del carrer del Mestre Bonafonte una vegada creua el carrer del Degà Antonio Sala, encara que no comporta increment de l'aprofitament lucratiu privat per la qual cosa no són necessàries mesures compensatòries.
  
Consideracions tecnicojurídiques
  
1. La tramitació ha estat d'acord amb el que estableix l'article 38, per remissió del 55, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (d'ara endavant LRAU).
  
2. La documentació està completa, als efectes del compliment de l'article 27 de la LRAU.
  
3. La solució plantejada no millora l'entramat viari, atés que trenca la continuïtat del carrer del Mestre Bonafonte; no obstant això, la modificació que s'examina comporta la introducció d'alteracions en l'ordenació detallada del sòl urbà. En aquest sentit, tal com reiteradament ha establit la jurisprudència, la determinació concreta de la qualificació d'uns terrenys inclosos en el sòl urbà o el traçat d'uns vials s'emmarca clarament dins de la discrecionalitat del planejament urbanístic, tenint en aquests casos l'administració àmplia llibertat per a elegir, entre les alternatives possibles, la forma en què el territori ha de quedar ordenat. Així mateix, les esmentades matèries són determinacions urbanístiques que tracen, juntament amb altres, el model físic d'una convivència purament local, sense incidència en interessos supralocals, per la qual cosa, quan d'aquestes determinacions es tracte, aquella discrecionalitat ha de ser realitzada per l'ajuntament, des de la representació que li confereix la seua legitimitat democràtica.
  
En vista del que s'ha exposat anteriorment, podem concloure que les determinacions contingudes en el present expedient es consideren, en línies generals, correctes des del punt de vista de les exigències de la política urbanística i territorial de la Generalitat, tal com recull l'article 40 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
4. La Comissió Territorial d'Urbanisme és l'òrgan competent per a l'emissió de dictàmens sobre l'aprovació de modificacions puntuals de municipis de 50.000 o més habitants, en els quals l'aprovació definitiva és competència del conseller d'Obres Públiques, Urbanisme i Transports, de conformitat amb el que estableixen els articles 55.1 i 39 de la LRAU, en relació amb els articles 6.d, 9.1 i 10.a del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Vistos els preceptes legals esmentats, la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció que dóna la Llei 4/1999 i la resta de disposicions de general i pertinent aplicació, la Comissió Territorial d'Urbanisme, acorda:
  
Primer
  
Aprovar definitivament la modificació puntual número 23 del Pla General de Sant Joan d'Alacant.
  
Segon
  
Publicar íntegrament el present acord d'aprovació en el Diari Oficial de la Generalitat Valenciana perquè entre immediatament en vigor, de conformitat amb el que estableixen els apartats 2 i 4.b de l'article 59 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, ja que el document no té normes urbanístiques.
  
Contra aquest acord, que no exhaureix la via administrativa, es podrà interposar un recurs d'alçada davant del conseller d'Obres Públiques, Urbanisme i Transports, en el termini d'un mes, segons estableixen els articles 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció que dóna la Llei 4/1999, de 13 de gener, i l'article 14.2 del Reglament dels Òrgans Urbanístics de la Generalitat Valenciana.